Janette Janse Van Rensburg
We really enjoyed our stay with Mariette. She is an attentive host and made us feel most welcome.
Naas en Jenny is juwele, lekker leefarea ag sommer als vir ñ lekker wegbreek of oornag. Vergadering onwettig, sê Trollip | Netwerk24
Deur Lynn Williams 06 September 2018 16:36
Die nuwe koalisieregering van Nelson Mandelabaai gaan Vrydag sy eerste raadsvergadering hou, maar Athol Trollip, voormalige burgemeester, beskou dié vergadering as onwettig.
Trollip het by navraag gesê hy weet van geen raadsvergaderings nie, want hy (in sy amp as burgemeester) het nie ’n vergadering bekragtig nie.
Sowel Trollip en Mongameli Bobani, UDM-leier in die metro, glo vas hulle is die eerste burger van die stad.
“Die reëls van die raad sê duidelik ’n raadsvergadering kan net belê word tussen die speaker, die stadsbestuurder, en die burgemeester.
“Ons het nie meer ’n speaker nie, maar ons het ’n burgemeester (met verwysing na homself) en ’n stadsbestuurder, en ek het nie daardie vergadering goedgekeur nie.”
Trollip sê as die nuwe koalisieregering met die vergadering voortgaan, sal dit onwettig wees, en hulle (die koalisieregering gelei deur die DA) gaan dit nie met hul teenwoordigheid wettig maak nie.
Oor of die nuwe koalisieregering Vrydag ’n kworum gaan hê om met die vergadering voort te gaan, sê Trollip: “Ek kan nie sien dat hulle ’n kworum sal hê nie, want die DA het raadslid Victor Manyati se lidmaatskap beëindig. Ons het ook die onafhanklike verkiesingsraad daarvan in kennis gestel.”
Die dag toe Trollip deur ’n mosie van wantroue uit sy amp as burgemeester onthef is, het Manyati sy stem weerhou en só die deurslag gegee vir die mosie om met 60 stemme teenoor 59 te slaag.
“Hulle kan dalk vergader, maar hulle gaan nie ’n kworum het nie.”
Buyelwa Mafaya, speaker van Nelson Mandelabaai, het Vrydag se raadsvergadering bekragtig. Foto: Argief
Raadslede is verlede week in ’n omsendbrief in kennis gestel dat Buyelwa Mafaya, die metro se nuwe speaker, Vrydag se raadsvergadering bekragtig het.
Volgens die brief gaan die raadsvergaderings, wat op 16 en 27 Augustus uitgestel is, Vrydag voort.
Raadslede word ook in die brief gevra om hul agenda vir 16 Augustus saam te bring.
Prof. Joleen Steyn-Kotze, ’n politieke ontleder verbonde aan die Raad vir Geesteswetenskaplike Navorsing (RGN), meen die huidige politieke situasie is glad nie goed vir die stad nie.
Steyn-Kotze sê die politici se persoonlike en politieke ambisies geniet dikwels voorkeur bo die wense van die kiesers.
“Dit gaan moeilik wees om te bepaal of besluite wat op die komende raadsvergadering geneem word, sal bly staan met die hofsaak wat kom.
“ ’n Mens weet eenvoudig nie wat die regter wat die saak gaan aanhoor, gaan beslis nie.”
Prof. Pierre de Vos, grondwetkenner, sê wat voortaan in Nelson Mandela-baai gebeur, gaan alles afhang van wat die hof beslis.
Meer oor: Nelson Mandelabaai-Metro | Athol Trollip | Mongameli Bobani | Burgemeester | Koalisieregering | Politiek
Trollip by herrie betrokke oor ‘ons strand’
Trollip of Bobani? Regter kan nog nie besluit